《用袁待制送行韵》
元代·王士熙

青草白沙入渺漫，层层山色旧曾看。赤城晓日霞初起，黑谷晴岚雨未乾。

锦帕蒙鞍中使马，宝刀分脍内家盘。不才底事频行役，只合清江把钓竿。

作者简介：东平人，字继学。王构子。善画山水。英宗时为翰林待制。泰定帝时历官治书侍御史，中书参知政事。泰定帝死，被燕铁儿流远州。后为文宗起用，任江东廉访使，以南台御史中丞卒。